**ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ – ᐃᓄᖕᓂᒃ ᐃᖅᑲᓇᐃᔭᖅᑎᖃᕆᐊᖃᕐᓂᕐᒧᑦ ᐸᕐᓇᐅᑎᑦ**



**ᐱᓕᕆᕙᓪᓕᐊᓂᖅ ᖁᓪᓕᖅ ᐆᒫᖅᑯᑎᓕᕆᔨᒃᑯᑦ ᑐᑭᒧᐊᒃᑎᒃᓴᖏᓐᓂᒃ ᓯᕗᓂᒃᓴᒥ…ᐅᓪᓗᒥ!**

ᑖᓐᓇ ᐃᓄᖕᓂᒃ ᐃᖅᑲᓇᐃᔭᖅᑎᖃᕆᐊᖃᕐᓂᕐᒧᑦ ᐱᓕᕆᐊᖑᓂᑯ 2008-ᒥ, ᐱᓕᕆᕙᓪᓕᐊᓂᖅ ᓴᖅᑭᐸᓪᓕᐊᓗᑎᒃ ᓄᓇᕘᒥ ᓄᓇᑖᖃᑕᐅᓯᒪᓂᕐᒧᑦ ᐊᖏᖃᑎᒌᒍᑎᒃᑯᑦ ᑕᐅᑐᙳᐊᖅᑕᐅᔪᑦ ᐃᖅᑲᓇᐃᔭᖅᑎᖃᓕᖅᐸᓪᓕᐊᓂᖅ ᐱᓕᕆᕙᓪᓕᐊᓂᕐᓗ ᐃᓄᖕᓂᒃ ᑐᑭᒧᐊᒃᑎᖃᓕᖅᐸᓪᓕᐊᔭᕆᐊᖃᕐᓂᕐᒧᑦ ᓄᓇᕘᒥ ᓯᕗᓂᒃᓴᒥ. ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐱᓕᕆᕙᓪᓕᐊᖕᒪᑕ ᑕᓪᓕᒪᖑᖅᑎᓯᒪᓪᓗᑎᒃ (5) ᐱᓕᕆᐊᒃᓴᓂᒃ ᐋᖅᑭᒃᑕᐅᓯᒪᓪᓗᑎᒃ ᑖᑯᓄᖓ ᐃᓄᖕᓂᒃ ᐃᖅᑲᓇᐃᔭᖅᑎᖃᕆᐊᖃᕐᓂᕐᒧᑦ ᐸᕐᓇᒃᑎᐅᔪᑦ ᐱᓕᕆᕝᕕᒋᔭᖓᓐᓂᑦ. ᑕᐃᒃᑯᐊ ᐸᕐᓇᐅᑎᒃᑯᑦ ᑲᒪᒋᔭᒃᓴᐅᑎᑕᐅᔪᑦ ᓅᑎᑦᑎᓗᑎᒃ ᐃᓄᖕᓂᒃ ᐃᖅᑲᓇᐃᔭᖅᑎᐅᔪᓂᒃ ᐊᒻᒪᓗ ᓄᑖᓂᒃ ᐃᓄᖕᓂᒃ ᐃᖅᑲᓇᐃᔭᓕᓵᖅᑐᑦ ᐸᕐᓇᒃᑕᐅᓯᔾᒪᔪᓄᑦ ᓇᓕᒧᒃᓲᑎᔪᓄᑦ ᐊᔪᙱᑕᐅᔪᓄᑦ ᐱᕈᖅᐸᓪᓕᐊᓂᕐᒧᑦ ᐊᒻᒪᓗ ᐱᕕᐅᔪᓐᓇᑐᐃᓐᓇᕆᐊᖃᕐᓗᑎᒃ ᐃᖅᑲᓇᐃᔮᖅᑖᕆᔪᒪᔭᒧᑦ.

**ᐃᓄᖕᓂᒃ ᑐᑭᒧᐊᒃᑎᖃᕆᐊᖃᕐᓂᕐᒧᑦ ᐱᕙᓪᓕᐊᓂᒃᓴᖏᓐᓄᑦ ᐱᓕᕆᐊᖅ**

ᐊᑯᓂᐅᔪᒨᖓᓪᓗᓂ ᐃᓕᓐᓂᐊᒐᒃᓴᐅᓇᔭᖅᑐᑦ ᐊᒻᒪᓗ ᐱᕙᓪᓕᐊᓂᒃᓴᒧᑦ ᐱᓕᕆᐊᖅ ᐃᒪᓐᓇᐅᑎᑦᑎᓇᔭᖅᑐᖅ:

• **ᑐᑭᒧᐊᒃᑎᒃᓴᓕᐅᕐᓗᑎᒃ** - ᐱᓕᕆᖃᑎᖃᕐᓗᑎᒃ ᐃᓄᖕᓂᒃ ᒪᒃᑯᒃᑐᓂᒃ ᐱᔪᒥᒍᓱᒃᑐᓂᒃ ᐃᓕᓐᓂᐊᒃᑲᓐᓂᕐᓂᕐᒥᒃ ᐊᔪᙱᑕᖅᑖᕐᓗᑎᒃ ᐱᓕᕆᐊᒃᑯᑦ ᐱᔪᓐᓇᖅᑕᒥᖕᓂᒃ ᐱᓕᕆᓂᕐᒧᑦ ᐱᔭᕆᐊᓕᖕᓄᑦ ᑕᐃᑲᓂ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓂ

• **ᐃᑲᔪᖅᑐᐃᓂᖅ ᑲᔪᓯᓂᐅᑦᑎᐊᕋᔭᖅᑐᓄᑦ** - ᐃᒪᐃᑎᑦᑎᑦᑎᐊᕐᓗᓂ ᐃᓕᓐᓂᐊᖅᑐᑦ ᐃᑲᔪᖅᑐᖅᑕᐅᑦᑎᐊᕐᓗᑎᒃ ᐃᓅᖃᑎᖏᓐᓂᑦ ᐊᒻᒪᓗ ᐃᓕᓐᓂᐊᕐᓂᕐᒥ ᐱᕙᓪᓕᐊᓂᖏᓐᓂ ᐃᓕᓐᓂᐊᖅᐸᓪᓕᐊᑎᓪᓗᒋᑦ ᐃᓅᓯᖏᓐᓂ

• **ᐃᓕᓐᓂᐊᕐᕕᖕᒥ ᐃᓕᓐᓂᐊᕌᓂᒃᑐᑦ ᐃᖅᑲᓇᐃᔭᓕᕐᓂᖓᑦ** - ᑲᔪᓯᑦᑎᐊᕐᓂᒃᑯᑦ ᐱᐊᓂᒃᓯᔪᑦ ᐃᓕᓐᓂᐊᖅᑕᒥᖕᓂᒃ ᐱᓕᕆᐊᒃᑯᑦ ᑐᑭᖃᖅᐳᖅ ᐱᕕᖃᕈᓐᓇᕐᓂᖅ ᐃᖅᑲᓇᐃᔭᓕᕐᓗᓂ ᐱᓕᕆᐊᕆᔪᒪᔭᒥ ᑕᐃᑲᓂ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ

ᐱᓕᕆᖃᑎᖃᖅᖢᑎᒃ ᓄᓇᕘᒥ ᐊᖓᔪᒃᖡᑦ ᐃᓕᓐᓂᐊᕐᕕᖏᓐᓂᒃ ᐊᒻᒪ ᐅᑭᐅᖅᑕᖅᑐᒥ ᓯᓚᑦᑐᓴᕐᕕᖕᓂᒃ, ᐃᓕᓐᓂᐊᖅᑏᑦ ᑎᓕᐅᖅᑕᐅᕗᑦ ᐱᓇᔪᖁᔭᐅᓪᓗᑎᒃ ᑖᔅᓱᒧᖓ ᐃᓄᖕᓂᒃ ᑐᑭᒧᐊᒃᑎᖃᕆᐊᖃᕐᓂᕐᒧᑦ ᐱᕙᓪᓕᐊᓂᒃᓴᖏᓐᓄᑦ ᐱᓕᕆᐊᒧᑦ ᐱᓇᔪᒍᓐᓇᕐᓂᐊᕐᒪᑕ ᐃᖅᑲᓇᐃᔮᖅᑖᕆᔪᒪᔭᒥᖕᓄᑦ ᐱᔪᒥᒋᔭᒥᖕᓂᒃ, ᓴᙱᓂᕐᓂᒃ ᐊᒻᒪᓗ ᐊᔪᙱᓕᖅᑕᐅᕙᒃᑐᓂᒃ. ᑕᕝᕙᓂ ᐱᓕᕆᐊᒥ ᐃᓕᓐᓂᐊᒐᒃᓴᑦ ᐃᓱᖃᕐᓂᐊᕐᒪᑕ ᐃᓂᐅᔪᑦ ᐱᓇᔪᖕᓂᐊᕐᓗᓂ.

**ᐃᓄᖕᓂᒃ ᐃᓕᓐᓂᐊᖅᑎᓂᒃ ᐊᐅᔭᒃᑯᑦ ᐃᖅᑲᓇᐃᔭᖅᑎᑦᑎᓂᕐᒧᑦ ᐱᓕᕆᐊᖅ**

• ᖃᐅᔨᑎᓪᓗᒋᑦ ᐊᖓᔪᒃᖡᑦ ᐃᓕᓐᓂᐊᖅᑏᑦ ᐱᓕᕆᕝᕕᐅᕙᒃᑐᑦ ᐊᕙᑎᖏᓐᓂᒃ ᐱᔪᓐᓇᖅᓯᕙᓪᓕᐊᖁᓪᓗᒋᑦ ᐱᓕᕆᕙᓪᓕᐊᓂᕐᒧᑦ ᐱᓕᕆᐊᑎᒍᑦ ᐃᓕᓐᓂᐊᒃᑲᓐᓂᕋᓱᓕᕌᖓᑕ ᓯᓚᑦᑐᓴᕐᕕᖕᓂᓗ.

* ᐱᓕᕆᐊᑉ ᐊᐅᓚᓐᓂᖓ, ᓂᕈᐊᕐᓂᖅ ᐊᒻᒪ ᐊᐅᓚᑦᑎᓂᕐᒧᑦ ᖃᓄᐃᓕᐅᕐᓃᑦ ᑲᒪᒋᔭᐅᕙᒃᑐᑦ ᑖᑯᓇᙵᑦ ᐃᓄᐃᑦ ISSEP ᑲᑎᒪᔨᓂᑦ ᐱᓕᒻᒪᒃᓴᖅᓯᒪᔪᑦ ᐃᖅᑲᓇᐃᔭᖅᑎᑖᖅᐸᓪᓕᐊᓂᕐᒧᑦ ᐊᒻᒪᓗ ᓂᕈᐊᕈᓐᓇᕐᓂᕐᒧᑦ

* ᐊᔪᙱᑎᑕᐅᔪᑦ ᐃᓕᓐᓂᐊᖅᑏᑦ ᐱᕕᖃᕈᓐᓇᕐᓂᐊᕐᒪᑕ ᐱᓇᔪᒍᓐᓇᕐᓂᕐᒥᒃ ᑖᔅᓱᒧᖓ ᐃᓄᖕᓂᒃ ᑐᑭᒧᐊᒃᑎᖃᕆᐊᖃᕐᓂᕐᒧᑦ ᐱᕙᓪᓕᐊᓂᒃᓴᖏᓐᓄᑦ ᐱᓕᕆᐊᒧᑦ

**ᐃᓄᖕᓂᒃ ᐃᖅᑲᓇᐃᔭᖅᑎᖃᕆᐊᖃᕐᓂᕐᒧᑦ ᐸᕐᓇᐃᔩᑦ ᑲᑎᒪᔨᖏᑦ**

• ᖃᐅᔨᓴᕈᓐᓇᖅᓯᕙᓪᓕᐊᓂᕐᒧᑦ ᐱᓇᔪᒍᓐᓇᕐᓂᕐᓂᒃ, ᐱᔪᓐᓇᖅᑐᓂᒃ ᐃᓄᖕᓂᒃ ᐃᖅᑲᓇᐃᔭᖅᑎᑖᖅᐸᓪᓕᐊᓂᖅ ᐊᒻᒪ ᐱᕙᓪᓕᐊᑎᑦᑎᓂᖅ ᐱᓕᕆᐊᖑᓇᔭᖅᑐᓂᒃ

• ᑲᒪᒋᔭᒃᓴᖃᕐᓂᖅ ᓇᑭᑦ ᑮᓇᐅᔭᖃᖅᑎᑦᑎᔭᕆᐊᖃᕐᓂᕐᒥᒃ ᒫᓐᓇᐅᔪᖅ ᐱᓕᕆᐊᓄᑦ

• ᐃᓄᖕᓂᒃ ᐃᖅᑲᓇᐃᔭᖅᑎᓂᒃ ᐃᓚᒋᔭᐅᔪᓂᒃ ᐃᓄᖃᕐᓗᓂ, ᑐᑭᒧᐊᒃᑎᖃᕐᓗᑎᒃ ᐃᓄᖕᒥᒃ ᑲᑎᒪᑎᑦᑎᔨᐅᖃᑦᑕᕐᓂᐊᖅᑐᒥᒃ ᐊᒻᒪᓗ ᐃᑲᔪᖅᑐᖅᑕᐅᓗᑎᒃ ᐃᖅᑲᓇᐃᔭᖅᑐᓕᕆᔨᒃᑯᓐᓂ ᐃᓄᖕᓂᒃ ᐃᖅᑲᓇᐃᔭᖅᑎᖃᕆᐊᖃᕐᓂᕐᒧᑦ ᐸᕐᓇᐃᓂᕐᒧᑦ ᐅᖃᐅᔾᔨᒋᐊᖅᑎᒥᒃ ᐊᒻᒪᓗ ᑖᒃᑯᓇᓂ ᐊᐅᓚᑦᑎᔨᐅᔪᒥᒃ

• ᑐᓂᓯᕙᒡᓗᓂ ᐅᓂᒃᑳᓂᒃ ᐊᒻᒪᓗ ᐃᖅᑲᓇᐃᔭᖅᑎᐅᔪᓐᓇᕋᓱᒋᔭᒥᖕᓂᒃ ᐊᒻᒪᓗ ᐱᕙᓪᓕᐊᓂᕐᒧᑦ ᐱᕝᕕᐅᔪᓐᓇᖅᑐᓂᒃ ᑕᑯᓇᓂ ᐱᓯᑎᐅᓂᖅᓴᓂ ᐊᐅᓚᑦᑎᔨᑦ ᑲᑎᒪᔨᖏᓐᓂᒃ

**ᐃᓕᓐᓂᐊᖅᐸᓪᓕᐊᓪᓗᓂ ᐃᖅᑲᓇᐃᔮᖅᑖᕋᓱᖕᓂᕐᒧᑦ ᐱᓕᕆᐊᖅ**

• QEC-ᑯᑦ ᐊᐅᓚᑦᑎᖕᒪᑕ ᐊᖏᓛᒥᒃ, ᐊᑕᐅᓯᐅᔪᒥᒃ ᐱᓕᕆᕝᕕᐅᔪᒥᒃ ᐃᓄᖕᓂᒃ ᐃᓕᓐᓂᐊᖅᓯᓐᓈᑦ ᐃᖅᑲᓇᐃᔮᖅᑖᕋᓱᖕᓂᕐᒧᑦ ᐱᓕᕆᐊᒥᒃ ᓄᓇᕘᒥ. ᐱᓕᕆᐊᖅ ᑖᓐᓇ ᐱᑎᑦᑎᕙᖕᒪᑦ ᐊᑯᓂᐅᔪᒧᑦ ᐃᖅᑲᓇᐃᔮᖅᑖᕆᔪᒪᔭᒥᒃ ᑎᓴᒪᐅᔪᒃᑯᑦ ᐃᓕᓐᓂᐊᕐᓂᐅᔪᑯᑦ ᐱᓇᔪᒃᑕᐅᔪᓐᓇᖅᑐᓂᒃ: ᐅᐊᔭᓕᕆᔨ, ᐅᖅᓱᕐᒨᖅᑐᓄᑦ ᐱᓕᕆᔾᔪᑎᕐᔪᐊᓕᕆᓂᖅ, ᓄᑮᓚᐅᑎᓂᒃ ᐊᒻᒪᓗ ᕿᔪᓕᕆᓂᕐᒥᒃ

• ᐃᓕᓐᓂᐊᖅᓯᓐᓈᑦ ᐃᖅᑲᓇᐃᔮᖅᑖᕋᓱᒃᑐᑦ ᐱᐊᓂᒃᓯᑦᑎᐊᖅᐸᑕ ᐱᓕᕆᐊᕆᔭᒥᖕᓂᒃ ᐊᒻᒪᓗ ᐱᔪᓐᓇᖅᓯᓗᑎᒃ ᓴᓇᔪᓐᓇᕐᓂᕐᒥᒃ ᐃᓕᓐᓂᐊᓚᐅᕐᓗᓂ ᐱᓇᔪᒍᓐᓇᖅᓯᓇᔭᖅᑐᑦ ᐃᖅᑲᓇᐃᔮᖅᑖᕋᓱᓕᕈᓂ ᖁᓪᓕᖅ ᐆᒻᒪᖁᑎᓕᕆᔨᒃᑯᓐᓂ

**ᐃᓄᐃᑦ ᐃᖅᑲᓇᐃᔭᖅᑏᑦ ᐃᓄᑐᐊᖑᒐᓗᐊᑦ ᐃᖅᑲᓇᐃᔮᖅᑖᕋᓱᖕᓂᕐᒧᑦ ᐸᕐᓇᐅᑎᑦ**

• ᐃᓄᖕᒧᑦ ᐊᑕᐅᓯᕐᒧᑦ ᑐᕌᓪᓗᐊᑕᖅᑐᑦ ᐊᒻᒪ ᓵᖓᔾᔪᑕᐅᓪᓗᓂ ᐊᑯᓂᐅᔪᒨᓇᔭᕐᓂᐊ ᐃᖅᑲᓇᐃᔮᖅᑖᕆᔪᒪᔭᒧᑦ ᐱᕙᓪᓕᐊᓂᕐᒧᑦ ᐱᓕᕆᐊᑦ ᐊᔾᔨᒌᖏᑦᑐᓂ ᐱᓕᕆᕝᕕᐅᔪᓂ ᒪᑯᓇᓂ: ᑮᓇᐅᔭᓕᕆᔨᒃᑯᓐᓂ, ᐃᖅᑲᓇᐃᔭᖅᑐᓕᕆᔨᒃᑯᓐᓂ, ᓂᐅᕕᖅᐸᓪᓕᐊᖃᑦᑕᕐᓂᕐᒧᑦ ᐊᒻᒪᓗ ᐊᐅᓚᑦᑎᔾᔪᑎᓄᑦ

• ᐃᓕᑦᑎᕙᓪᓕᐊᓂᖅ ᐱᓕᕆᐊᑎᒍᑦ ᐊᔪᖏᑕᖅᑖᕐᓗᑎᒃ ᐃᖅᑲᓇᐃᔭᖅᑏᑦ ᐅᔾᔨᕆᑦᑎᐊᖅᑕᒥᖕᓂᒃ ᐃᖅᑲᓇᐃᔮᕆᔪᒪᔭᒥᖕᓂᒃ ᐱᓇᓱᐊᕐᓃᑦ

• ᐊᔪᙱᑕᖅᑖᖅᐸᓪᓕᐊᓗᑎᒃ, ᖃᐅᔨᒪᓂᖅᑖᖅᐸᓪᓕᐊᓗᑎᒃ ᐊᒻᒪᓗ ᐱᓕᕆᔪᓐᓇᖅᓯᓗᑎᒃ ᐃᖅᑲᓇᐃᔮᖅᑖᕆᔪᒪᔭᒥᖕᓂᒃ QEC-ᑯᓐᓂ

ᖃᐅᔨᒋᐊᒃᑲᓐᓂᕈᒪᔭᖃᕈᕕᑦ ᓇᓕᐊᖕᓂᑐᐃᓐᓇᖅ ᐱᓕᕆᐊᒥᒃ ᑖᑯᓇᓂ ᐃᓄᖕᓂᒃ ᐃᖅᑲᓇᐃᔭᖅᑎᑖᖅᐸᓪᓕᐊᓂᕐᒧᑦ ᐸᕐᓇᐅᑎᓂᒃ, ᐅᕝᕙᓘᓐᓃᑦ ᖃᓄᖅ ᐱᓇᔪᒐᔭᕐᓂᕐᒥᒃ ᐅᕝᕙᓘᓐᓃᑦ ᐃᓚᐅᔪᒪᓂᕐᒧᑦ ᓇᓕᐊᖕᓂᑐᐃᓐᓇᖅ ᐱᓕᕆᐊᒥ, ᐅᓇ ᐅᖃᕐᕕᐅᔪᓐᓇᖅᑐᖅ:

**ᐃᓄᖕᓂᒃ ᐃᖅᑲᓇᐃᔭᖅᑎᖃᕆᐊᖃᕐᓂᕐᒧᑦ ᐸᕐᓇᐅᑎᓄᑦ ᐊᐅᓚᑦᑎᔨ**

[jmccarthy@npc.nu.ca](mailto:jmccarthy@npc.nu.ca)

(867) 793-4247

nunavutpower.com